Document ID: /roh_data/filtered/fineweb-2-filterrobots_roh.jsonl.gz/47655

Ina taxa directiva sin carburants en ina nova furma - propona il cusseglier naziunal Christophe Clivaz dals Verds vallesans. Sia finamira è da betg dischavantagiar persunas che stattan lunsch davent da bus e tren. Quels duain numnadamain profitar da la taxa sin benzin en furma d'ina indemnisaziun - ha il politicher vallesan ditg en in'intervista cun la gasetta "Le Temps".
Tgi che abitescha per exempel a Genevra u Turitg na survegniss nagina indemnisaziun
Cun laschar profitar quels che n'han strusch colliaziuns dal traffic public - e quels cun bunas colliaziuns survegnissan nagut - vul el far pli attractiv il diever dal traffic public.
RTR novitads 11:00